ÖNKÉNTES PARTNERSÉGI MEGÁLLAPODÁS AZ EURÓPAI UNIÓ ÉS A HONDURASI KÖZTÁRSASÁG KÖZÖTT AZ ERDÉSZETI JOGSZABÁLYOK VÉGREHAJTÁSÁRÓL, AZ ERDÉSZETI IRÁNYÍTÁSRÓL ÉS A FATERMÉKEK EURÓPAI UNIÓBA IRÁNYULÓ KERESKEDELMÉRŐL

AZ EURÓPAI UNIÓ, a továbbiakban: az Unió,

valamint

A HONDURASI KÖZTÁRSASÁG, a továbbiakban: Honduras,

a továbbiakban együttesen: a Felek,

FIGYELEMBE VÉVE az Unió és Honduras közötti kapcsolatot, különös tekintettel az egyrészről az Európai Unió és tagállamai, másrészről Közép-Amerika között 2012-ben aláírt társulási megállapodásra;

FIGYELEMBE VÉVE az egyrészről az Európai Közösség és tagállamai, másrészről a Costa Rica-i, a Salvadori, a Guatemalai, a Hondurasi, a Nicaraguai és a Panamai Köztársaság között 2003-ban aláírt, politikai párbeszédről és együttműködésről szóló megállapodást, valamint az Európai Gazdasági Közösség és a Costa Rica-i, a Salvadori, a Guatemalai, a Hondurasi, a Nicaraguai és a Panamai Köztársaság között 1993-ban aláírt együttműködési keretmegállapodást;

FIGYELEMBE VÉVE az Európai Parlamentnek és a Tanácsnak címzett, „Az erdészeti jogszabályok végrehajtása, az erdészeti irányítás és az erdészeti termékek kereskedelme (FLEGT) – Javaslat uniós cselekvési tervre” című bizottsági közleményt, mint az illegális fakitermelés és az ahhoz kapcsolódó kereskedelem sürgető kérdésének kezelése irányába tett első lépést;

TUDATÁBAN a környezetről és a fejlődésről szóló, 1992. évi riói nyilatkozatban meghatározott, a fenntartható erdőgazdálkodásra vonatkozó alapelvek jelentőségének, és különösen a nyilvánosság tájékozottságának és környezetvédelmi kérdésekben való részvételének a fontosságára vonatkozó 10. alapelvnek, továbbá az őslakos lakosoknak és közösségeiknek, valamint az egyéb helyi közösségeknek a környezetgazdálkodásban és -fejlesztésben betöltött létfontosságú szerepére vonatkozó 22. alapelvnek;

TEKINTETTEL a veszélyeztetett vadon élő állat- és növényfajok nemzetközi kereskedelméről szóló egyezményre (CITES), és különösen arra a követelményre, hogy a CITES-egyezményben részes Felek által az I., a II. és a III. függelékben felsorolt fajok egyedeire vonatkozóan kibocsátott kiviteli engedélyeket csak bizonyos feltételek mellett lehet kiadni, így különösen csak akkor, ha ezen egyedek beszerzésére nem az állat- és növényvilág védelmét szolgáló, vonatkozó jogszabályok megsértésével került sor;

MEGERŐSÍTVE, hogy a Felek fontosnak tartják a többoldalú kereskedelmet szabályozó alapelveket és szabályokat, különösen az 1994. évi Általános Vám- és Kereskedelmi Egyezményben (GATT), valamint a Kereskedelmi Világszervezetet (WTO) létrehozó, 1994. évi Marrákesi Egyezmény 1A. mellékletében felsorolt, egyéb többoldalú megállapodásokban megállapított jogokat és kötelezettségeket, továbbá azt, hogy ezeket átlátható és megkülönböztetéstől mentes módon szükséges alkalmazni;

TEKINTETTEL az Európai Közösségbe irányuló faanyag-behozatal FLEGT engedélyezési rendszerének létrehozásáról szóló, 2005. december 20-i 2173/2005/EK tanácsi rendeletre;

TEKINTETTEL az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásra, és különösen az erdészeti termékek kereskedelméről szóló VIII. cím 289. cikkére, amely szerint a Felek vállalják, hogy együttműködnek az erdészeti jogszabályok végrehajtása és az erdészeti irányítás javításában, valamint előmozdítják a jogszerű fatermékek kereskedelmét, és fenntartható erdőgazdálkodást folytatnak olyan eszközök révén, mint például a CITES vagy az erdészeti jogszabályok végrehajtásáról, az erdészeti irányításról és a fatermékek kereskedelméről (FLEGT) szóló önkéntes partnerségi megállapodások;

MEGERŐSÍTVE a Felek elkötelezettségét és eltökéltségét a 2030-ig tartó időszakra vonatkozó fenntartható fejlődési menetrend céljai iránt, és különösen azon hozzájárulást, amelyet az önkéntes partnerségi megállapodás fog tenni a 15. cél – a fenntartható erdőgazdálkodás előmozdítása, az erdőpusztulás megállítása, valamint a vadon élő fajokból származó illegális termékekre vonatkozó kereslet és kínálat kezelésére irányuló intézkedések elfogadása – eléréséhez;

ELISMERVE azon hozzájárulást, amelyet a FLEGT önkéntes partnerségi megállapodás végrehajtása fog tenni az éghajlatváltozás elleni küzdelemhez, összhangban azokkal az erőfeszítésekkel, hogy az erdészeti jogszabályok végrehajtásának és az erdészeti irányításnak az előmozdítása révén csökkentsék az erdőirtás és az erdőpusztulás következtében keletkező üvegházhatásúgáz-kibocsátásokat (REDD+);

ELISMERVE, hogy a hondurasi jogszerűség-igazolási rendszer elsődleges célja, hogy valamennyi faanyag és fatermék a jogi keret hatálya alá kerüljön és hasonlóképpen az is, hogy a jogszerűség-igazolási rendszer követelményeit kivétel nélkül alkalmazzák a nemzeti piacra, valamint a Hondurasból származó faanyag és fatermékek kivitelére;

FIGYELEMBE VÉVE, hogy a Felek fontosnak tartják, hogy valamennyi releváns érdekelt fél – beleértve a ősl társadalmat, a magánszektort, Honduras őslakos és afrikai származású népeit, valamint a helyi lakosságot, nemüktől, életkoruktól, tartózkodási helyüktől, vallási vagy világnézeti meggyőződésüktől, etnikai származásuktól, faji származásuktól, anyanyelvüktől, fogyatékosságuktól vagy bármely egyéb állapotuktól függetlenül – részt vegyen, különösen konzultációk és a nyilvánosság tájékoztatása útján, az erdészeti irányítási politikák sikerében;

FIGYELEMBE VÉVE, hogy Honduras erdészeti erőforrásai olyan stratégiai vagyont képeznek, amelyet az Erdővédelem és -fejlesztés, Védett Területek, Vadon Élő Állatok és Növények Nemzeti Intézete (Instituto Nacional de Conservación y Desarrollo Forestal, Áreas Protegidas y Vida Silvestre, ICF) fenntartható módon kezel olyan nemzeti erdészeti politikai modell alapján, amelynek célja, hogy hathatós választ adjon a fenntartható erdőgazdálkodás kihívásaira, és hatékonyan lássa el a köz- és a magán erdészeti ágazat fejlesztésébe történő beruházás irányításával, szabályozásával, kezelésével és elősegítésével kapcsolatos feladatokat;

FIGYELEMBE VÉVE, hogy Honduras erdészeti politikájának értelmében és az erdészetről, védett területekről, valamint a vadon élő állatokról és növényekről szóló törvényével összhangban erőfeszítések történtek a védett területek védelme és gazdasági fejlesztése, a tűlevelű erdő helyreállítása és fenntartható kezelése, a lomblevelű erdő védelme és a fenntartható erdőgazdálkodás előmozdítása, a helyi szervezeteknek a fenntartható erdőgazdálkodásba történő bevonása, a nemzeti környezetvédelem és újraerdősítés előmozdítása, a mikro-vízgyűjtők integrált kezelése, az illegális fakitermelésnek, valamint a faanyagok és a vadon élő fajok illegális kereskedelmének átfogó nyomon követése, továbbá az erdészet, a védett területek és a vadon élő fajok ágazatának intézményi korszerűsítése tekintetében;

FIGYELEMBE VÉVE, hogy ez a megállapodás központi pillérét fogja alkotni azon szociális fejlesztési programoknak, amelyeket Hondurasban a következő célokból hajtanak végre: munkahelyteremtés, a befektetési feltételek javítása, földhasználat-tervezési politika kialakítása, az ipar fellendítésének elősegítése, valamint a társadalmi és környezetvédelmi szempontból fenntartható erőforrás-felhasználás biztosítása;

FIGYELEMBE VÉVE, hogy az erdészetről, védett területekről és a vadon élő állatokról és növényekről szóló hondurasi törvény célja, hogy jogi keretet hozzon létre az erdészeti erőforrások, a védett területek és a vadon élő fajok igazgatásához és kezeléséhez, beleértve azok védelmét, helyreállítását, termelékeny felhasználását, megóvását és előmozdítását, ily módon elősegítve az ország társadalmi, gazdasági, környezetvédelmi és kulturális érdekeinek megfelelő fenntartható fejlődést;

FIGYELEMBE VÉVE, hogy a környezetvédelemről és erdészetről szóló, a Hondurasi Köztársaság Nemzeti Kongresszusa által ratifikált nemzetközi szerződések a nemzeti jog részét képezik, amely viszont alapul szolgál az ország erdészeti politikájának kidolgozásához és végrehajtásához;

FIGYELEMBE VÉVE, hogy e megállapodás aláírásával Honduras a következőket reméli elérni: megerősíteni az erdészeti ágazatban az irányítást, a földhasználati és földbirtoklási jogokat és jogszabályokat; erős és hatékony folyamatokat létrehozni a különböző érdekelt felek számára, megteremtve így a nagyobb léptékű és átláthatóbb beruházások feltételeit; földhasználati politikákat létrehozni; a jogszerű termelést támogató befektetési politikákat létrehozni; valamint támogatni az erdőirtás és az erdőpusztulás következtében keletkező üvegházhatású-gázkibocsátások csökkentésére (REDD+) irányuló politikák végrehajtását az erdőirtás és az erdőpusztulás egyes okainak közvetlen kezelése révén;

FIGYELEMBE VÉVE, hogy e megállapodás végrehajtása támogatni fogja az éghajlatváltozás kezelésére irányuló erőfeszítéseket, az erdőirtás és az erdőpusztulás következtében keletkező üvegházhatású-gázkibocsátások csökkentésére (REDD+) irányuló erőfeszítésekkel összhangban;

FIGYELEMBE VÉVE, hogy a környezetről és a fejlődésről szóló, 1992. évi riói nyilatkozat referenciaszöveget képez a valamennyi erdőtípus kezelésére, megőrzésére és ökológiailag fenntartható kitermelésére vonatkozó globális megegyezés számára, valamint figyelembe véve a valamennyi erdőtípusra vonatkozó, jogilag nem kötelező érvényű jogi aktusnak az Egyesült Nemzetek Közgyűlése általi közelmúltbeli elfogadását,

A KÖVETKEZŐKBEN ÁLLAPODNAK MEG:

1. Honduras létrehoz egy rendszert annak igazolására, hogy a szállítandó fatermékeket jogszerűen állították elő, és hogy csak az ily módon igazolt szállítmányokat viszik ki az Unióba. A jogszerűség-igazolási rendszer keretében megfelelési ellenőrzéseket kell végezni annak biztosítása céljából, hogy az Unióba kivitelre kerülő fatermékeket jogszerűen állították elő vagy szerezték be, és hogy nem állítanak ki FLEGT-engedélyeket olyan fatermékszállítmányokra, amelyeket nem jogszerűen állítottak elő vagy szereztek be, vagy amelyek származása ismeretlen. A rendszer olyan eljárásokat is magában foglal, amelyek biztosítják, hogy illegális vagy ismeretlen eredetű faanyag ne kerüljön be az ellátási láncba.

FENTIEK HITELÉÜL az alulírott, e célból kellően meghatalmazott teljhatalmú megbízottak aláírták ezt a megállapodást.

Съставено в Брюксел на двадесет и трети февруари две хиляди двадесет и първа година.

Hecho en Bruselas, el veintitrés de febrero de dos mil veintiuno.

V Bruselu dne dvacátého třetího února dva tisíce dvacet jedna.

Udfærdiget i Bruxelles den treogtyvende februar to tusind og enogtyve.

Geschehen zu Brüssel am dreiundzwanzigsten Februar zweitausendeinundzwanzig.

Kahe tuhande kahekümne esimese aasta veebruarikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Φεβρουαρίου δύο χιλιάδες είκοσι ένα.

Done at Brussels on the twenty-third day of February in the year two thousand and twenty one.

Fait à Bruxelles, le vingt-trois février deux mille vingt et un.

Sastavljeno u Bruxellesu dvadeset trećeg veljače godine dvije tisuće dvadeset prve.

Fatto a Bruxelles, addì ventitré febbraio duemilaventuno.

Briselē, divi tūkstoši divdesmit pirmā gada divdesmit trešajā februārī.

Priimta du tūkstančiai dvidešimt pirmų metų vasario dvidešimt trečią dieną Briuselyje.

Kelt Brüsszelben, a kétezer-huszonegyedik év február havának huszonharmadik napján.

Magħmul fi Brussell, fit-tlieta u għoxrin jum ta’ Frar fis-sena elfejn u wieħed u għoxrin.

Gedaan te Brussel, drieëntwintig februari tweeduizend eenentwintig.

Sporządzono w Brukseli dnia dwudziestego trzeciego lutego roku dwa tysiące dwudziestego pierwszego.

Feito em Bruxelas, em vinte e três de fevereiro de dois mil e vinte e um.

Întocmit la Bruxelles la douăzeci și trei februarie două mii douăzeci și unu.

V Bruseli dvadsiateho tretieho februára dvetisícdvadsaťjeden.

V Bruslju, dne triindvajsetega februarja leta dva tisoč enaindvajset.

Tehty Brysselissä kahdentenakymmenentenäkolmantena päivänä helmikuuta vuonna kaksituhattakaksikymmentäyksi.

Som skedde i Bryssel den tjugotredje februari år tjugohundratjugoett.